钦定古今图书集成/方舆汇编/职方典/第1190卷 > 荆州府公署考 府县志合载
## 钦定古今图书集成/方舆汇编/职方典/第1190卷 > 荆州府公署考 府县志合载

本府

荆州府署　原在南纪门北。明洪武间，以其地为湘府，迁治东南。后嘉靖间，建兴都于承天，调荆州左卫为显陵卫，以卫署改府治。

皇清因之。东为抚民厅、右为书吏房、“庆济、架阁”二库。

在堂东西隅。中为坊，前为仪，门为寅宾馆，西为狱；又前为门，门外为坊。康熙二十二年，禁旅驻城东，以其署为“将军府” ，移署城西。

清军厅　在治东

理刑厅　在治西，今裁。

经历司　在治左

照磨所　在治右

总督府　，在城西南旧惠王城西，卞河桥东。康熙二十一年，移驻省城。二十二年，禁旅驻城东，以府署为将军府。二十四年，奉

旨：“以总督府”为“府署。”

察院行台　在府东北

布政分司　在府治东

按察分司　在府东北

工部分司　在县治东

分巡荆南道　在府治东。康熙二十一年禁旅驻城东，以道署为副都统。府道署置城西。学道分司　在龙山书院东。

江陵县署　在府治东南半里。明洪武中，自沙市迁入。正统、成化相继增修。

皇清因之。中有堂、有轩，有尉幕。后复有堂，中为“知县。”

廨为丞史廨堂，西为库，东为架阁库。左右为六房，为吏舍；中为戒石亭，辟为仪门，门外为迎宾馆。已复为门，前有坊，曰“荆南首邑。” 康熙二十二年，禁旅驻城东，县移署城西。

虎渡口巡检司　在县西南二十里。

沙市巡检司　，在县东十五里柘林。

“白沙湖” 河泊所　在沙市。

吴河二洲河泊所　，在县西南九十里。

倚。南湖河泊所　，今废。

崔家套河泊所　在县东九十里。

倚，北湖河泊所　在县东北十里。

府馆　在察院左

阴阳学　在城东

医学　在城西

常积仓　在县南

预备仓　在公安门外

便民仓　在沙市

外州县

公安县署　在油河南。明洪武间建。成化间续修。崇祯间灾，迁治于祝家冈。

皇清因之。中为正堂，后复有堂，有幕厅，左右为六房。

中为“戒石亭” ，知县廨在堂后，库狱、吏舍各备。前为仪门，迎宾馆在门之右。前复为门，门外有坊。县丞署　在治左。

典史署　在治右

布政分司　在县北

按察分司　在县东

府馆　亦在县东

油河口巡检司　在县北半里，今裁。

洋港湖河泊所　在县东十里。

阴阳学　，在太平观东。

医学　在县北

预备仓　有五，一在县前平安村，一在县南三十里，一在走陂村，一在县北四十里，一在县西六十里。

便民仓　在县东北二里。今废。

石首县署　旧在城北隅，枕大江、掖绣林诸山之胜。万历乙巳，县令张溪因频年水患，徙于父子冈之下。至壬寅，知县徐镆以《形家》言，迁于城北，重建。中为正堂，左东库，右西库。堂阶前左右班房甬道左右为六房，中为戒石亭，前为仪门。正堂之后为川堂，堂之东为东房。川堂之后有厅三间，厅东为知县宅，仪门外西为监房，东角为羁候所，前为大门。大门内东为寅宾馆，大门外左右为旌善、申明二亭，南为甬壁，又南为谯楼。署之东为龙头馆，前有堰塘。署之西为荷花池，池上有亭。兵燹后，仅存旧址。

皇清顺治三年，知县王佐莅任，因“城郭荆榛”，权于江

北之沙埠圻，结茅为宅。越明年入城，借居民房。后康熙元年，县令吴世采始迁治于行署。然形势偏隘，民居杂沓。欲举署而修复之，辄以“时绌举赢” 为虑。绸缪拮据，尚有待焉。

县丞署　在仪门东

主簿署　在仪门左

典史署　在大堂东南

布政分司　在县南

按察分司　在县东

府馆　亦在县南

调弦巡检司　，在县东六十里。洪武元年建，今废。

小岳套河泊所　在县北二十里。嘉靖间建，今废。

田坪址湖河泊所　在县西南二十里，今废。上津湖河泊所　在县东南二十里。洪武六年建，今废。

金湾河泊所　在县北四十里。

“阴阳学　　　” 、“医学　俱废。”

预备仓　旧在小南门外，正统间，知县马解建。便民仓　在县西二里。嘉靖间，知县丘九仞建。今俱废。

乡约所　城市凡六总，每总设约正一、约副一，四乡如之。其在城市者，旧设约所于玉田寺。至康熙七年，知县卫应嘉以寺僻处北隅，乃迁其所于第六总神庙前，以四达之衢，民便观听。养济院　旧在城内近北门，兵燹废弛。康熙己酉秋，知县卫应嘉清理捐修。

漏泽园　明季在小南门外半头堤大巷口，其地接临江滨，渐次奔泻。康熙九年冬，知县卫应嘉捐买阴地一则，置东门外戒山旁。

监利县署　在城中南。明洪武初，县令刘渊建，甲戌重修。正统甲子毁于火，明年重修，正德间修，万历二十四年重修，明季兵燹。

皇清顺治八年重建。前有楼，中有堂，有幕厅，左右为

六房中为“戒石亭” ，知县廨在中，库居堂右，吏舍、狱监附于仪门之内。

县丞署　在治左

典史署　在治右

布政分司　在县西北，即税课局旧址。明正统间建，今废。

按察分司　在县东，明成化甲午重修。

府馆　在学东街前

毛家口巡检司　今革

窑圻巡检司　在县西三十里。

白螺矶巡检司　在县南一百四十里。俱洪武己酉年建。

瓦子湾巡检司　在县东八十里。

分盐镇巡检司　在县西一百二十里。俱隆庆己巳年建。

太马长河河泊所　在县南十里，今革。

家绿湖河泊所　在县西六十里，今革。

分盐河河泊所　在县北八十里，今革。

阴阳学　“在县东南。”

医学　在县北。俱洪武甲子年建。

僧会司　在罗汉寺

道会司　在上清观

预备仓　有八，一在县东南二里，馀散村落，今俱废。

便民仓　有二，一在县东二十五里，一在县西。

三十里今俱废

惠民药局　在县西南

养济院　在县东北

漏泽园　在东门外

松滋县署　明洪武初建于瀼口，嘉靖间继修。

皇清因之，中为堂，后复为堂，为幕厅、亭、馆、狱库俱备。

“令廨居中，左右六房” ，中为戒石亭，前为门，门内为甬墙。

县丞署　在堂东

典史署　在堂西

布政分司　　　，按察分司

府馆　俱在县东，今俱废，仅存故址。

红崖寨巡检司　在县南一百里。

阴阳学　在县西

医学　在县东

预备仓　有五，一在县东，一在县北三十里，一在县南六十里，一在县西九十里，一在县东一百里。今俱废。

便民仓　在县东十五里。

枝江县署　在金鸡山麓。明洪武初建，成化、正德中继修。中为正厅，为库房，为后厅，左右为六房，为戒石亭。令之廨中处，尉于幕。后为宅，仓库、吏舍各备。前为仪门，外为甬墙。自兵燹后，古制荡然，今稍葺治之。

布政分司　在县西

按察分司　在县东

府馆　在县治右，今俱废。

阴阳学　　　、医学　俱在县南。

广济仓　“在县南” ，今废。

彝陵州署　“在西上门内，宋、元以来无考。明洪武中建，正统中重建。前为大堂三间，后三间，其中为川堂，大堂前为露台，又前中道为戒石亭，又前为仪门、三门，又前为谯楼三间，达于前街。大堂之东为架阁库，又东为仪仗库。堂西为赞政厅，又西为绛雪堂。堂前东廊为收支仓，西为六房吏曹。” 仪门外东为土神祠，为喂马坊，西为狱，为寅宾馆。堂之后为知州衙。谯楼外东西为“旌善” 、“申明” 二亭。明末俱毁于寇。

皇清顺治六年，知州朱长荫创建厅事三间，川堂三。

间，衙舍三间。九年，增修衙舍五间，绛雪堂三间，吏舍仓廒，次第有作，而规模翼然矣。

州判署　在治东

吏目署　在治西

布政分司　在州东

按察分司　在州西

府馆　亦在州东

南津口巡检司　在州北十五里。今裁。

金竹坪巡检司　在州东九十里。今裁。

阴阳学　在州东

医学　在水门外

预备仓　在城东南

广济仓　在州东

惠民药局　在医学内

养济院　“在州治中。”

长阳县署　在凤栖山东。明洪武初建。正德间重修。明末毁于兵燹，无一存者。

皇清康熙间，知县樊维翰始构舍于县旧址，其馀库

监、吏、舍俱以次待举。

典史署　在县署左

府馆　在县西

蹇家园巡检司　在县西三百里。

旧关堡巡检司　今废

阴阳学　　　、医学　今俱废。

预备仓　在县左

宜都县署　在城北刱，建于明洪武初。成化、弘治、正德间，修正厅，建后堂。嘉靖、万历间，又重修之。中为正厅，厅后为川堂，川堂后为后堂，东西有厢。厅前左为库，右为幕，又前为露台，为甬道，中竖戒石亭。亭东西为吏廊，前为仪门，又前为谯楼，即县门也。门之东为土神祠，又东为寅宾馆，有厅、有厨、有门。门西为狱，门之外东西为榜，房为坊，坊之前东西为“申明” 、“旌善” 二亭。明季俱为贼毁。

皇清顺治间，莅兹邑者以寇氛未净，皆寄寓江北。《白》

洋民舍。至康熙元年，知县叶代生始渡江入城修理，创建正堂一重、后堂一重、前门一重，馀次第渐举。

典史署　在县治右

布政分司　在县西

按察分司　在县东

水师营游击署　：在城内。

府馆　在太平桥之右，今圮。

清江口镇巡检司　在县西北。洪武初建。隆庆庚午，裁革廨宇，拆修本府沙市巡检司。

普通巡检司　在县治东北七十里。廨宇久圮，借居寺中。万历间重建，有厅、有堂、有门。久圮。天启中，移司于四界之地，如旧制。今又废。

阴阳学　、医学　俱在县东。洪武间建，岁久倾圮。

预备仓　有二，一在儒学前左，明成化间建；一在白洋驿右，明正统间建。今俱废，仅存遗址焉。便民仓　在白洋驿右，成化时建，后改为社学，今废。

义仓　有二：一在白洋渡，一在兴善坊。

养济院　在迎薰门外官道之右。景泰、弘治间相继修建。万历间改作“社学。”

漏泽园　在县西二里

远安县署　，明成化中建。十七年重修。正堂三间，头门一座，书吏房一间，库房一间，皂隶房二间。以上俱为甲午洪水崩圮。后邑侯周建楼一座，衙舍九间，监仓一所。后邑侯卢复修正堂三间、圆堂一间。丁酉冬，邑侯安建安远楼三间，仪门一座、书吏房三间、库房一间、皂隶房二间、朝阙楼一座，宅门三间。

捕衙署　：县尉穆登先建。厅事三间，衙舍三间，书房一间，厨房一间。

布政分司　在县东北

按察分司　在县西

府馆　在县西，今俱废。

阴阳学　　　、医学　俱在县左。

远安仓　在县北

预备仓　有三，一在县东，一在旧县前，一在视口。

养济院　在东门外

归州署　原在瞻夔门之南，明洪武初建，正德间增修。旧建大堂、后堂、书楼、衙舍、前鼓楼，次仪门，左寅宾馆、右司狱司、左右六房、皂隶房。又申明“旌善二亭。” 有“丰积库” 在堂左。明末兵燹，尽为灰烬。

皇清康熙四年，知州曹熙衡捐造仪门三间，大堂三。

间：后堂三间、书吏房八间、皂隶班房二间、住房三间；馀俱渐次待修。

粮厅　　　、捕厅　居于治之两旁。

前察院　　、后察院　，俱久废。

府馆　在州南

南罗口巡检司　在州东十五里。

牛口巡检司　在州西九十里。

兴山巡检司　在州南九十里。今裁。

递运所　在州东五里

阴阳学　，在涌泉门左。

《医学　》：“在学前。”

僧正司　在朝天寺

“道正司　” ，在元武宫。

预备仓　在州东。州牧王《景阳》新建。

养济院　在北门外，今仅存旧址。

兴山县署　在罗金山前。明弘治二年创建。旧制：前对观澜，后倚本山，屏墙一道。大门三间，左寅宾馆、土神祠，右监禁仪门三间，皂隶亭各一间，左右六房各五间，卷棚三间，大堂五间，东西库各一间。宅门一座；后堂五间，左右耳房各一间；住衙五间，左右厢房各三间；厨房三间，马房三间。兵燹后，鞠为茂草。

皇清康熙间，知县胥遇始请建署，粗结门楼一间，茅

堂三间，书房二间，内宅五间，其馀方徐图建复。癸丑，吴逆作叛，复为灰烬。辛酉岁，邑侯王重修草堂三间，住宅五间，书房二间。

典史署　在县堂西

府馆　在来远门内，久废。

高鸡寨巡检司　在县治东北一百里。移金竹坪官兵于此。

阴阳学　，在来远门内，久废。

医学　在县治左

预备仓　在县东

常平仓　在县治大门内东首。久废。

养济院　在县西门外，瓦房五间，久废。

巴东县署　在巴东山下，前临大江。洪武初建。正统中重建，其后兴废不一。万历三十年，巡抚赵可怀议迁县治于西瀼，不果。后分巡道周应中等建之。治中节爱厅，厅左存用库；厅后“何陋轩。” 升阶为内宅；门为后堂；堂后为知县廨，廨后为连理阁；阁后为镇宅、神祠为幕厅、为吏舍；厅两翼为六掾房，中为戒石亭，前为仪门角。门外

左为寅宾馆，右为土地祠，为狱房。前为正门；门上为谯楼，题曰“来江楼。” 前为屏墙，为挹秀门，为旌善、申明二亭。兵燹后，瓦砾无遗。

皇清康熙间，来莅兹土者，惟门堂、帷幕、库房次第修

举其馀犹未大备

主簿署　奉裁

典史署　在堂右

布政分司　在县东

按察分司　在县西

府馆　亦在县西，今俱废。

连天关巡检司　在县西南五十里。

野三关巡检司　在县南隅，今裁。

阴阳学　“旧在治东，今废。”

医学　旧在巴山驿，后毁。

僧纲司　在寿宁寺

道会司　在《三朝观》。

预备仓　在县西山川坛前。

便民仓　在县东

施州卫署　原在城南，因兵燹后，今移置城东。荆州卫署　在郡西隅，宏峻宽敞，与府治等。四面街如十字，谚云：“八抬十字街。” 堂偏有池，岁霜降，指挥千百户齐集，特设赛祭，名曰“宰牲塘。” 壬午兵燹后，栋宇灰烬。

皇清初，卫守陈徙署于府治之东北，为堂为门，虽从

简朴，而规模实为整饬。

荆州右卫署　在南纪门外。地势宏敞，四面屯所环列，号曰“营地。” 壬午之变，悉付祖龙。

皇清初，迁于府治西，始建官舍，门堂两厢，悉从简易。

后虽踵事增修，究难复其初制也。。